Na osnovu odredaba Zakona o visokom obrazovanju (“Službene novine Kantona Sarajevo“, br.: 33/17, 35/20 i 40/20), odredaba Statuta Univerziteta u Sarajevu, prijedloga odluka Vijeća Fakulteta br.: 02-16-46-5/21 od 15.01.2021. godine, 02-16-130-5/21 od 09.02.2021. godine, 02-16-129-5/21 od 09.02.2021. godine i 02-16-154-5/21 od 09.02.2021. godine, Odluke Senata Univerziteta u Sarajevu o davanju saglasnosti na raspisivanje konkursa za izbor akademskog osoblja broj: 01-2-56/21 od 24.02.2021. godine i Odluke dekana Fakulteta o raspisivanju javnog konkursa broj: 02-16-291-2/21 od 05.04.2021. godine, raspisuje se

***K O N K U R S***

***za izbor akademskog osoblja***

***Oblast Preventivne mjere u animalnoj proizvodnji - nastavnik u zvanju redovni profesor, 2 izvršioca - puno radno vrijeme***

***Oblast Zdravstvena zaštita životinja - nastavnik u zvanju redovni profesor, 1 izvršilac - puno radno vrijeme***

Kandidati treba da ispunjavaju uvjete iz člana 96. Zakona o visokom obrazovanju i član 194. stav (1) tačka f) Statuta Univerziteta u Sarajevu.

**MINIMALNI UVJETI ZA IZBOR**:

**REDOVNI PROFESOR:** proveden najmanje jedan izborni period u zvanju vanrednog profesora, najmanje dvije objavljene knjige, najmanje osam naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka i originalni stručni uspjeh kao što je projekt, patent ili originalni metod, sve nakon izbora u zvanje vanrednog profesora, te uspješno završeno mentorstvo najmanje po jednom kandidatu za stepen drugog i trećeg ciklusa studija.

Uz svojeručno potpisanu prijavu kandidati trebaju da prilože dokaze o ispunjavanju uvjeta za izbor kako slijedi:

1. biografiju (CV) i spisak objavljenih naučnih radova iz oblasti za koju se vrši izbor i spisak projekata iz oblasti za koju se vrši izbor;
2. ovjerene kopije diploma i druge dokumentacije o stečenom obrazovanju ne starije od šest mjeseci;
3. listu objavljenih knjiga, udžbenika, naučnih radova, kao i same knjige i radove;
4. kandidati za izbor u naučnonastavno zvanje redovni profesor prilažu potvrdu o provedenom najmanje jednom izbornom periodu u prethodnom zvanju, odnosno potvrdu da su proveli u nastavi najmanje tri godine nakon posljednjeg izbora u slučaju da se radi o kandidatima koji ispunjavaju uvijete za izbor u više zvanje prije isteka roka na koji su birani;
5. dokaz o uspješno obavljenom mentorstvu za izbor u zvanje;
6. dokaz o supstituciji objavljene knjige i/ili mentorstva, u skladu sa članom 115. stav (2) Zakona o visokom obrazovanju i članom 199. st. (1) i (2) Statuta Univerziteta u Sarajevu, u slučaju da kandidat iz objektivnih razloga nije mogao ispuniti navedene uvjete;

1. podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
2. ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 96. Zakona o visokom obrazovanju i članom 194. Statuta Univerziteta u Sarajevu.

***Oblast Kliničke nauke veterinarske medicine*** *-* ***saradnik u zvanju viši asistent - 1 izvršilac, puno radno vrijeme***

Kandidati treba da ispunjavaju uvjete iz člana 96. Zakona o visokom obrazovanju i član 194. stav (1) tačka b) Statuta Univerziteta u Sarajevu. U slučaju kad se kandidati na konkurs prijavljuju prije isteka perioda na koji su birani, moraju ispunjavati uvjete navedene članom 115. Zakona o visokom obrazovanju i članom 193. stav (5) Statuta Univerziteta u Sarajevu.

**MINIMALNI UVJETI ZA IZBOR**:

**VIŠI ASISTENT**: stepen drugog ciklusa studija, proveden izborni period u zvanju asistenta i sa najnižom prosječnom ocjenom i na prvom i na drugom ciklusu studija 8 ili 3,5.

Uz svojeručno potpisanu prijavu kandidati trebaju da prilože dokaze o ispunjavanju uvjeta za izbor kako slijedi:

1. biografiju (CV);
2. ovjerene kopije diploma i druge dokumentacije o stečenom obrazovanju sa dodatkom diplome odnosno uvjerenjem o položenim ispitima ne starije od šest mjeseci;
3. kandidati za izbor u zvanje viši asistent prilažu potvrdu o provedenom najmanje jednom izbornom periodu u prethodnom zvanju, odnosno potvrdu da su proveli u nastavi najmanje dvije godine nakon posljednjeg izbora, u slučaju da se radi o kandidatima koji ispunjavaju uvijete za izbor u više zvanje prije isteka roka na koji su birani.
4. dokazi propisani članom 193. stav (5) u slučaju da se radi o kandidatima koji ispunjavaju uvijete za izbor u više zvanje prije isteka roka na koji su birani;
5. podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
6. ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 96. Zakona o visokom obrazovanju i članom 194. Statuta Univerziteta u Sarajevu.

Kandidat koji se prijavljuje na konkurs za izbor u akademsko zvanje, obavezan je u svojoj prijavi naznačiti akademsko zvanje i oblast za koje se prijavljuje. U suprotnom, takva prijava će se smatrati neurednom i neće biti razmatrana.

Sa izabranim kandidatom zaključit će se Ugovor o radu sa punim radnim vremenom na period na koji je izabran u skladu sa članom 94. stav (4) Zakona o visokom obrazovanju i u skladu sa članom 193. stav (2) Statuta Univerziteta u Sarajevu.

Dokumenti se dostavljaju u ovjerenoj kopiji.

Konkurs ostaje otvoren 15 dana počev od narednog dana od dana objavljivanja.

Nepotpune i neblagovremene prijave neće se uzimati u razmatranje.

Prijave sa dokazima o ispunjavanju uvjeta predviđenih konkursom dostaviti neposredno ili putem pošte na adresu: Univerzitet u Sarajevu - Veterinarski fakultet, Zmaja od Bosne 90, 71000 Sarajevo.

Kontakt osobe Dejan Arslanagić, mr. iur. i Amila Vejzagić, dipl. iur., telefon 033/729-158.